ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1854/97 υποβολή: Joaquνn Sisσ Cruellas (PPE) προς την Επιτροπή (30 Μαΐου 1997)

Θέμα: Επιδότηση του Γυμνασίου και Λυκείου «Ramσn J. Sender» της πόλης Fraga (Ισπανία)

Στις 30 Οκτωβρίου 1996, το Γυμνάσιο και Λύκειο «Ramσn J. Sender» της πόλης Fraga (Αραγωνία, Ισπανία) υπέβαλε στην Ευρωπαϊκή Ένωση αίτηση σχετική με τη Δράση Ε «Κοινά Εκπαιδευτικά Προγράμματα για την Εκμάθηση Γλωσσών» του Υποπρογράμματος LINGUA, που αποτελεί μέρος του Προγράμματος SOCRATES. Η αίτηση αφορούσε τη χορήγηση ενίσχυσης για την πραγματοποίηση εκπαιδευτικών ανταλλαγών με το σχολείο «Fabio Besta» της ιταλικής πόλης της Ραγούζας, στη Σικελία, λόγω της συμμετοχής των δύο σχολείων σε πρόγραμμα ιστορικής έρευνας των γλωσσικών, πολιτιστικών και ιστορικών δεσμών και σχέσεων μεταξύ της Αραγωνίας, της Καταλωνίας και της Σικελίας, από την εποχή που ανήκαν στο Βασίλειο της Αραγωνίας, το οποίο τιτλοφορείται «Τα ίχνη του Βασιλείου της Αραγωνίας στην Contea di Modica της Σικελίας». Αρχικά, οι μαθητές του σχολείου της Fraga είχαν προγραμματίσει να πραγματοποιήσουν το ταξίδι τον Απρίλιο, μετά την επίσκεψη των μαθητών του ιταλικού σχολείου στην πόλη τους, το Μάρτιο 7 το σχολείο τους όμως δεν έλαβε την επιδότηση που είχε ζητήσει και αναγκάσθηκε να αναβάλει το ταξίδι, γεγονός που προκάλεσε βαθύτατη αγανάκτηση εφόσον το ιταλικό σχολείο έλαβε ανάλογη επιδότηση, με το ίδιο αιτιολογικό.

Θα μπορούσε η Επιτροπή να αναφέρει ποιοί ήταν οι λόγοι για τους οποίους απορρίφθηκε η αίτηση επιδότησης του Γυμνασίου και Λυκείου «Ramσn J. Sender» της πόλης Fraga ενώ, για το ίδιο πρόγραμμα, επιδοτήθηκε το σχολείο «Fabio Besta» της ιταλικής πόλης της Ραγούζας;

Απάντηση της κ.Cresson εξ ονόματος της Επιτροπής (25 Ιουνίου 1997)

Η ενέργεια Ε του Lingua (κοινά εκπαιδευτικά προγράμματα για εκμάθηση ξένων γλωσσών) του προγράμματος Σωκράτης, είναι μια αποκεντρωμένη δράση. Αποφάσεις οι οποίες αφορούν χορήγηση υποτροφιών λαμβάνονται από τους εθνικούς φορείς που διορίζονται στα κράτη μέλη στο πλαίσιο του διαθέσιμου προϋπολογισμού. Τα κριτήρια επιλεξιμότητας ορίζονται σε ευρωπαϊκό επίπεδο και είναι δυνατόν να συμπληρωθούν με κριτήρια που συνιστούν εθνικές προτεραιότητες.

Σε αυτή τη συγκεκριμένη περίπτωση και κατά την περίοδο της εν λόγω επιλογής, ο αρμόδιος εθνικός φορέας της Ισπανίας μπορούσε να δεχτεί μόνο 79 σχέδια με βάση τον διαθέσιμο προϋπολογισμό και υποχρεώθηκε να θέσει 59 σχέδια σε εφεδρικό κατάλογο.
ΓΡΑΠΤΗ ΕΡΩΤΗΣΗ E-1244/97 υποβολή: Cristiana Muscardini (NI) προς την Επιτροπή (8 Απριλίου 1997)

Θέμα: Αύξηση της τιμής της βενζίνης

Οι εταιρίες πετρελαίου αποφάσισαν, από την αρχή του χρόνου, ειδικά στην Ιταλία, να αυξήσουν την τιμή της βενζίνης από 15 έως 20 λίρες.

Λαμβάνοντας υπόψη ότι οι τιμές του αργού πετρελαίου, εκπεφρασμένες σε λίρες, είναι αυτή τη στιγμή αρκετά χαμηλές, και ότι, κατά συνέπεια οι αυξήσεις αυτές δεν είναι δικαιολογημένες, ζητείται από την Επιτροπή:

1. να λάβει μέτρα που θα απαγορεύουν κάθε αδικαιολόγητη αύξηση 7

2. να εκπονήσει έρευνα σε σχέση με το κατά πόσον δικαιολογούνται οι αυξήσεις αυτές 7

3. να αναθέσει το πρόβλημα της αύξησης της τιμής της βενζίνης στην κοινοτική υπηρεσία κατά της απάτης.

Απάντηση του κ. Παπουτσή εξ ονόματος της Επιτροπής (2 Ιουνίου 1997)

Στην Ιταλία, από την 1η Οκτωβρίου 1993, οι τιμές των καυσίμων στα πρατήρια βενζίνης ελευθερώθηκαν. Οι τιμές αυτές αντικατοπτρίζουν κυρίως την εξέλιξη των τιμών των προϊόντων πετρελαίου στις ελεύθερες αγορές και λαμβάνουν υπόψη το κόστος που σχετίζεται με την διανομή των προϊόντων.

Σύμφωνα με τις ισχύουσες ρυθμιστικές διατάξεις στην Ιταλία, το υπουργείο βιομηχανίας μπορεί, σε περίπτωση μη αιτιολογημένων αυξήσεων των τιμών κατανάλωσης, να προκαλέσει τις εταιρείες πετρελαίου.

Στο πλαίσιο της διαφάνειας των τιμών των προϊόντων πετρελαίου, η Επιτροπή παρακολουθεί κάθε εβδομάδα την εξέλιξη των τιμών, απαλλαγμένων από δασμούς και φόρους, που ισχύουν στα 15 κράτη μέλη. Η Επιτροπή μπορεί να παρέμβει ενώπιον κράτους μέλους μόνο στην περίπτωση που οι ισχύουσες ρυθμιστικές διατάξεις δεν είναι σύμφωνες προς τους κανόνες της συνθήκης ΕΚ.
ΓΡΑΠΤΗ ΕΡΩΤΗΣΗ E-0508/97 υποβολή: Roberta Angelilli (NI) προς την Επιτροπή (19 Φεβρουαρίου 1997)

Θέμα: Κατασκευή της σιδηροδρομικής γραμμής για τρένα υψηλής ταχύτητας Ρώμη - Νεάπολη

Η οδηγία 85/337/ΕΟΚ ((ΕΕ L 175 της 5.7.1985, σελ. 40.)) προβλέπει ότι για την κατασκευή «τμημάτων σιδηροδρομικών γραμμών» για μεταφορές σε μεγάλη απόσταση (παράρτημα 1) πραγματοποιείται υποχρεωτικώς (άρθρο 4) αξιολόγηση των περιβαλλοντικών επιπτώσεων, σύμφωνα με τα προβλεπόμενα στα άρθρα 5 έως 10.

Σε αντίθεση προς τα ανωτέρω, ο Δήμος της Ρώμης επέτρεψε την έναρξη των εργασιών του τμήματος της σιδηροδρομικής γραμμής υψηλής ταχύτητας Ρώμη - Νεάπολη στην περιοχή της συνοικίας Tor Sapienza.

Το σχέδιο αυτό, το οποίο αφορά και τις συνοικίες La Rustica και Casal Bertone, δεν πρόβλεψε ποτέ τη διαβούλευση με τους πολίτες που κατοικούν στις περιοχές αυτές, κατά παράβαση των προβλεπομένων από την οδηγία 85/337.

Το σχέδιο, με σοβαρότατες περιβαλλοντικές επιπτώσεις, προβλέπει σε μια αστική ζώνη τον τετραπλασιασμό των σιδηροδρομικών γραμμών και την αύξηση του αριθμού των συρμών σε 330 ημερησίως (έναντι των 30 σημερινών).

Ερωτάται η Επιτροπή:

1. Ποιά είναι η γνώμη της για την υπόθεση αυτή;

2. Αν θεωρεί σκόπιμη μια παρέμβαση στις αρμόδιες ιταλικές αρχές, ώστε να εξασφαλίσει το σεβασμό των ευρωπαϊκών ρυθμίσεων.

Συμπληρωματική απάντηση της κας Bjerregaard εξ ονόματος της Επιτροπής (5 Ιουνίου 1997)

Συμπληρώνοντας την απάντησή της της 13ης Μαρτίου 1997 ((EΕ C 186, 18.6.1997. )), η Επιτροπή είναι τώρα σε θέση να κοινοποιήσει τα εξής:

Βάσει των πληροφοριών που προσκόμισε το Αξιότιμο Μέλος του Κοινοβουλίου, η Επιτροπή παρενέβη στις ιταλικές αρχές και θα λάβει τα μέτρα που είναι αναγκαία για την τήρηση των διατάξεων του κοινοτικού δικαίου που άπτονται του ζητήματος αυτού.
ΓΡΑΠΤΗ ΕΡΩΤΗΣΗ E-1879/97 υποβολή: Amedeo Amadeo (NI) προς την Επιτροπή (2 Iουνίου 1997)

Θέμα: Πορεία και μέλλον του κοινωνικού διαλόγου

Σε σχέση με την «Ανακοίνωση της Επιτροπής όσον αφορά την πορεία και το μέλλον του κοινωνικού διαλόγου σε κοινοτικό επίπεδο» (εγγρ. COM(96) 448 τελ.).

Εν όψει των σημαντικών πολιτικών αλλαγών που θα πρέπει να αντιμετωπίσει η Ευρώπη, η Επιτροπή θεωρεί κατάλληλη τη στιγμή να αρχίσει ένας ουσιαστικός προβληματισμός σχετικά με τις διαρθρώσεις του κοινωνικού διαλόγου σε κοινοτικό επίπεδο.

Δεδομένου ότι, βάσει της Συνθήκης (άρθρο 118 β), η Επιτροπή έχει τη ρητή υποχρέωση να προωθήσει τον κοινωνικό διάλογο μεταξύ εργοδοτών και εργαζομένων (τα κοινωνικά μέρη) σε ευρωπαϊκό επίπεδο και, βάσει της συνημμένης στο Πρωτόκολλο για την κοινωνική πολιτική συμφωνίας, το οποίο ενεκρίθη απο κοινού με την Συνθήκη για την Ευρωπαϊκή Ένωση (Συμφωνία επί της Κοινωνικής Πολιτικής), της ανατέθηκε το καθήκον να προβεί σε συνενοήσεις με τα κοινωνικά μέρη σε κοινοτικό επίπεδο και να λάβει τα απαραίτητα μέτρα για τη διευκόλυνση του κοινωνικού διαλόγου μεταξύ τους, με την παρούσα Ανακοίνωση μας προτείνεται να εντοπίσουμε τα μέσα και τα όργανα για την ενίσχυση του κοινωνικού διαλόγου, την μεγαλύτερη ευελιξία του και την ουσιαστικότερη συμμετοχή των κοινωνικών μερών στο σχεδιασμό και την εφαρμογή των πολιτικών επιλογών της Ευρωπαϊκής Ένωσης, ειδικότερα στον τομέα της απασχόλησης και της οικονομικής ανάπτυξης.

Όσον αφορά το διάλογο στο πλαίσιο του Πρωτοκόλλου για την κοινωνική πολιτική, η προβλεπόμενη απο την Επιτροπή προθεσμία των έξη εβδομάδων για τις απαντήσεις των κοινωνικών μερών στις ερωτήσεις της είναι υπερβολικά σύντομη.

Ζητείται απο την Ευρωπαϊκή Επιτροπή να παρατείνει την εν λόγω προθεσμία σε οκτώ έως δέκα εβδομάδες.

Απάντηση του κ.Flynn εξ ονόματος της Επιτροπής (2 Ιουλίου 1997)

Το θέμα της προθεσμίας η οποία δόθηκε στους κοινωνικούς εταίρους κατά τη διάρκεια των διαβουλεύσεων που οργανώθηκαν στο πλαίσιο της συμφωνίας σχετικά με την κοινωνική πολιτική προσδιορίστηκε στην ανακοίνωση της Επιτροπής σχετικά με την ανάπτυξη του κοινοτικού κοινωνικού διαλόγου ((COM(96)448 τελικό. )).

Η Επιτροπή προτείνει σ'αυτή, διατηρώντας πάντα ένα γενικό περιορισμό έξι εβδομάδων, την πρόβλεψη προθεσμίας διαβούλευσης προσαρμόσιμης ανάλογα με την περίπτωση, λαμβάνοντας υπόψη τη φύση και το περίπλοκο του θέματος.

Πρέπει πράγματι να μην ξεχνούμε ότι το αντικείμενο της διαβούλευσης είναι η βελτίωση της διαδικασίας λήψης αποφάσεων σε ευρωπαϊκό επίπεδο. Διάφορα στοιχεία συνηγορούν υπέρ της διατήρησης μιας ενδεικτικής προθεσμίας έξι εβδομάδων. Πρόκειται από τη μια πλευρά, για αποφυγή μεγάλης καθυστέρησης στη νομοθετική διαδικασία και από την άλλη πλευρά, για τη συνεκτίμηση των γενικά εκφραζόμενων επιθυμιών των κοινωνικών εταίρων.

Η εμπειρία από παλαιότερες διαβουλεύσεις αποδεικνύει εξάλλου ότι η προθεσμία των έξι εβδομάδων ήταν επαρκής για τους κοινωνικούς εταίρους. Για τους λόγους αυτούς και λαμβάνοντας υπόψη τις απαντήσεις των κοινωνικών εταίρων στο πλαίσιο των διαβουλεύσεων που πραγματοποιήθηκαν σχετικά με την ανακοίνωση για την ανάπτυξη του κοινωνικού διαλόγου σε κοινοτικό επίπεδο, η Επιτροπή σκοπεύει να διατηρήσει την ίδια προσέγγιση.
ΓΡΑΠΤΗ ΕΡΩΤΗΣΗ E-1256/97 υποβολή: Cristiana Muscardini (NI) προς την Επιτροπή (11 Απριλίου 1997)

Θέμα: Ανεπάρκεια των ελέγχων για τα πυρηνικά

Μετά από προσεκτική εξέταση, η προστασία των εξωτερικών εργαζομένων του πυρηνικού τομέα από την ακτινοβολία, καθώς και του βοηθητικού προσωπικού, δημιουργεί πολλές απορίες: τα ιατρικά πιστοποιητικά αλλάζουν χέρια κάθε τρία χρόνια και περιέχουν πεπαλαιωμένες πληροφορίες, πράγμα που δεν επιτρέπει στον θεράποντα ιατρό να καθορίσει επακριβώς την ποιότητα της ακτινοβολίας που έχει αποροφήσει ο εργαζόμενος στον πυρηνικό τομέα.

Ζητείται από την Επιτροπή:

1. να εκπονήσει οδηγία για την προστασία της υγείας των εργαζομένων στις πυρηνικές εγκαταστάσεις, η οποία θα απαγορεύει την μεταβίβαση αρμοδιοτήτων από τις κυβερνητικές αρχές σε εταιρίες υπηρεσιών στον τομέα της προστασίας από την ακτινοβολία,

2. να εκπονήσει οδηγία που θα προβλέπει την υποχρεωτική εγγραφή στα μητρώα των διαφόρων εταιριών που πραγματοποιούν εργασίες συντήρησης στον πυρηνικό τομέα.

Κοινή απάντηση του κας Bjerregaard εξ ονόματος της Επιτροπής στις γραπτές ερωτήσεις E-1243/97 και E-1256/97 (16 Μαΐου 1997)

Οι βασικές αρχές που διέπουν την επιχειρησιακή προστασία των εργαζομένων που εκτίθενται σε ιονίζουσα ακτινοβολία περιλαμβάνονται στην απόφαση του Συμβουλίου 96/29/ΕΚΑΕ της 13ης Μαρτίου 1996 δυνάμει της οποίας καθιερώνονται τα βασικά πρότυπα ασφάλειας για την ακτινοπροστασία των εργαζομένων και του ευρύτερου κοινού ((ΕΕ L 159 της 29.6.1996 )). Η οδηγία αυτή θα τεθεί υποχρεωτικά σε ισχύ πριν τις 13 Μαΐου 2000 και αντικαθιστά, μεταξύ άλλων, την οδηγία θέσπισης βασικών προτύπων ασφαλείας 80/836/ΕΚΑΕ ((ΕΕ L 246 της 17.9.1980 )) η οποία εξακολουθεί να αποτελεί το νομικό υπόβαθρο για την ισχύουσα εθνική νομοθεσία περί ακτινοπροστασίας.

Αναγνωρίζοντας την ιδιαίτερη περίπτωση των απασχολουμένων που για λόγους εργασίας εκτίθενται σε ακτινοβολία, μολονότι δεν απασχολούνται σε μόνιμη βάση από τους φορείς εκμετάλλευσης μιας πυρηνικών εγκαταστάσεων, το Συμβούλιο ενέκρινε την οδηγία 90/641/ΕΚΑΕ ((ΕΕ L 349 της 13.12.1990 )) όσον αφορά την ακτινοπροστασία εξωτερικών εργαζομένων κατά τη διάρκεια των δραστηριοτήτων τους στις ελεγχόμενες περιοχές. Η οδηγία βασίζεται στην ανάγκη σαφούς καθορισμού των υποχρεώσεων των εξωτερικών επιχειρήσεων και φορέων εκμετάλλευσης σχετικά με τις ειδικές συνθήκες εργασίας εξωτερικών εργαζομένων, υπό την επιφύλαξη της συμβολής που οι ίδιοι καλούνται να έχουν σε ό,τι αφορά την προστασία τους.

Η οδηγία για τα βασικά πρότυπα ασφάλειας και η συμπληρωματική οδηγία για τους εξωτερικούς εργαζομένους που υποχρεώνουν τα κράτη μέλη να καθιερώσουν κατάλληλα συστήματα ακτινολογικής παρακολούθησης που να περιλαμβάνουν ατομικούς φακέλους ιατρικής παρακολούθησης και δοσολογίας.

Η Επιτροπή έχει αναλάβει πολλές πρωτοβουλίες και θα εξακολουθήσει να καταβάλλει όλες τις απαραίτητες προσπάθειες για την υποστήριξη και την ενίσχυση των κρατών μελών στον τομέα της πρακτικής εφαρμογής των αντιστοίχων απαιτήσεων προκειμένου να εξασφαλίσει τη βέλτιστη ακτινοπροστασία για όλους τους απασχολούμενους οι οποίοι για εργασιακούς λόγους εκτίθενται σε ιονίζουσες ακτινοβολίες.
ΓΡΑΠΤΗ ΕΡΩΤΗΣΗ E-1909/97 υποβολή: Amedeo Amadeo (NI) προς την Επιτροπή (4 Iουνίου 1997)

Θέμα: 25η έκθεση για την πολιτική ανταγωνισμού

Σε σχέση με την 25η έκθεση για την πολιτική ανταγωνισμού (1995) (έγγρ. COM(96) 126 τελ.) και το σχέδιο ανακοίνωσης της Επιτροπής όσον αφορά τη συνεργασία μεταξύ της Επιτροπής και των αρχών που εγγυώνται τον ανταγωνισμό τους στα κράτη μέλη, για την εξέταση των περιπτώσεων που προβλέπονται από τα άρθρα 85 και 86 της Συνθήκης ΕΚ ((ΕΕ C 262 της 10.9.1996, σελ. 5. )). Ζητείται από την Επιτροπή να επανεξετάσει, με τη δέουσα ευελιξία, τις κάθετες συνεργασίες, οι οποίες είναι υποχρεωτικό ότι απαγορεύονται από το άρθρο 85 της Συνθήκης της Ρώμης.

Απάντηση του κ. Van Miert εξ ονόματος της Επιτροπής (18 Ιουνίου 1997)

Οι κάθετες συμφωνίες ή οι περιορισμοί στο πλαίσιο αυτό αυτών των συμφωνιών δεν απαγορεύονται βάσει των κοινοτικών κανόνων του ανταγωνισμού, όπως φαίνεται να συμπεραίνει το αξιότιμο μέλος.

Πράγματι, πολλές από τις συμφωνίες αυτές είτε δεν εμπίπτουν στο πεδίο εφαρμογής του άρθρου 85 της συνθήκης ΕΚ βάσει των διατάξεων «de minimis» είτε απαλλάσσονται αυτομάτως βάσει των κανονισμών χορήγησης απαλλαγής κατά κατηγορίες. Οι συμφωνίες που δεν εμπίπτουν στους κανονισμούς χορήγησης απαλλαγής κατά κατηγορίες συχνά μπορούν να τύχουν απαλλαγής με ατομική κοινοποίηση όταν πληρούνται οι διατάξεις του άρθρου 85, παράγραφος 3.
ΓΡΑΠΤΗ ΕΡΩΤΗΣΗ E-1243/97 υποβολή: Cristiana Muscardini (NI) προς την Επιτροπή (8 Απριλίου 1997)

Θέμα: Ανεπάρκεια των ελέγχων για τα πυρηνικά

Μετά από προσεκτική εξέταση, η προστασία των εξωτερικών εργαζομένων του πυρηνικού τομέα από την ακτινοβολία, καθώς και του βοηθητικού προσωπικού, δημιουργεί πολλές απορίες: τα ιατρικά πιστοποιητικά αλλάζουν χέρια κάθε τρία χρόνια και περιέχουν πεπαλαιωμένες πληροφορίες, πράγμα που δεν επιτρέπει στον θεράποντα ιατρό να καθορίσει επακριβώς την ποιότητα της ακτινοβολίας που έχει αποροφήσει ο εργαζόμενος στον πυρηνικό τομέα. Ζητείται από την Επιτροπή:

1. να εκπονήσει οδηγία για την προστασία της υγείας των εργαζομένων στις πυρηνικές εγκαταστάσεις, η οποία θα απαγορεύει την μεταβίβαση αρμοδιοτήτων από τις κυβερνητικές αρχές σε εταιρίες υπηρεσιών στον τομέα της προστασίας από την ακτινοβολία,

2. να εκπονήσει οδηγία που θα προβλέπει την υποχρεωτική εγγραφή στα μητρώα των διαφόρων εταιριών που πραγματοποιούν εργασίες συντήρησης στον πυρηνικό τομέα.

Κοινή απάντηση του κας Bjerregaard εξ ονόματος της Επιτροπής στις γραπτές ερωτήσεις E-1243/97 και E-1256/97 (16 Μαΐου 1997)

Οι βασικές αρχές που διέπουν την επιχειρησιακή προστασία των εργαζομένων που εκτίθενται σε ιονίζουσα ακτινοβολία περιλαμβάνονται στην απόφαση του Συμβουλίου 96/29/ΕΚΑΕ της 13ης Μαρτίου 1996 δυνάμει της οποίας καθιερώνονται τα βασικά πρότυπα ασφάλειας για την ακτινοπροστασία των εργαζομένων και του ευρύτερου κοινού ((ΕΕ L 159 της 29.6.1996 )). Η οδηγία αυτή θα τεθεί υποχρεωτικά σε ισχύ πριν τις 13 Μαΐου 2000 και αντικαθιστά, μεταξύ άλλων, την οδηγία θέσπισης βασικών προτύπων ασφαλείας 80/836/ΕΚΑΕ ((ΕΕ L 246 της 17.9.1980 )) η οποία εξακολουθεί να αποτελεί το νομικό υπόβαθρο για την ισχύουσα εθνική νομοθεσία περί ακτινοπροστασίας.

Αναγνωρίζοντας την ιδιαίτερη περίπτωση των απασχολουμένων που για λόγους εργασίας εκτίθενται σε ακτινοβολία, μολονότι δεν απασχολούνται σε μόνιμη βάση από τους φορείς εκμετάλλευσης μιας πυρηνικών εγκαταστάσεων, το Συμβούλιο ενέκρινε την οδηγία 90/641/ΕΚΑΕ ((ΕΕ L 349 της 13.12.1990 )) όσον αφορά την ακτινοπροστασία εξωτερικών εργαζομένων κατά τη διάρκεια των δραστηριοτήτων τους στις ελεγχόμενες περιοχές. Η οδηγία βασίζεται στην ανάγκη σαφούς καθορισμού των υποχρεώσεων των εξωτερικών επιχειρήσεων και φορέων εκμετάλλευσης σχετικά με τις ειδικές συνθήκες εργασίας εξωτερικών εργαζομένων, υπό την επιφύλαξη της συμβολής που οι ίδιοι καλούνται να έχουν σε ό,τι αφορά την προστασία τους.

Η οδηγία για τα βασικά πρότυπα ασφάλειας και η συμπληρωματική οδηγία για τους εξωτερικούς εργαζομένους που υποχρεώνουν τα κράτη μέλη να καθιερώσουν κατάλληλα συστήματα ακτινολογικής παρακολούθησης που να περιλαμβάνουν ατομικούς φακέλους ιατρικής παρακολούθησης και δοσολογίας.

Η Επιτροπή έχει αναλάβει πολλές πρωτοβουλίες και θα εξακολουθήσει να καταβάλλει όλες τις απαραίτητες προσπάθειες για την υποστήριξη και την ενίσχυση των κρατών μελών στον τομέα της πρακτικής εφαρμογής των αντιστοίχων απαιτήσεων προκειμένου να εξασφαλίσει τη βέλτιστη ακτινοπροστασία για όλους τους απασχολούμενους οι οποίοι για εργασιακούς λόγους εκτίθενται σε ιονίζουσες ακτινοβολίες.
ΓΡΑΠΤΗ ΕΡΩΤΗΣΗ E-1525/97 υποβολή: Cristiana Muscardini (NI) προς την Επιτροπή (5 Μαΐου 1997)

Θέμα: Διατήρηση της αρχιτεκτονικής κληρονομιάς

Η μνημειώδης αρχιτεκτονική της συναγωγής του Vercelli, στο Piemonte, μαρτυρία της άνθισης κάποιας εποχής, καταστρέφεται αμείλικτα κάτω από τα πλήγματα της αδιαφορίας και του χρόνου, λόγω των αυξανόμενων δυσχερειών συντήρησής της από όσους επιβίωσαν από την εξόντωση, οι οποίοι μπόρεσαν και θέλησαν να επιστρέψουν στην πόλη τους. Ένα σχέδιο αποκατάστασης καταρτίστηκε από το 1994, αλλά δεν βοήθησε σε τίποτα διότι δεν δόθηκε η ευρωπαϊκή χρηματοδότηση στην οποία υπολόγιζαν. Η παρέμβαση, υπό συνθήκες δημοσιονομικής λιτότητας, του Υπουργείου Πολιτισμού και μια περιορισμένη ενίσχυση από τις περιφερειακές αρχές, θα επιτρέψουν την αποτροπή του χειρότερου αλλά δεν λύσουν οριστικά το πρόβλημα.

Η Επιτροπή:

1. μπορεί να αναφέρει για ποιούς λόγους δεν εγκρίθηκε η χρηματοδότηση;

2. μπορεί να υποδείξει άλλες δυνατότητες, στο πλαίσιο των προγραμμάτων και των πρωτοβουλιών για τη διάσωση της καλλιτεχνικής και αρχιτεκτονικής κληρονομιάς, μετά τη δημοσίευση χιλιάδων σελίδων λόγων και αναλύσεων για το θέμα αυτό;

Απάντηση του κ. Oreja εξ ονόματος της Επιτροπής (5 Ιουνίου 1997)

1. Στο πλαίσιο των ετήσιων ενεργείων της για την διαφύλαξη της πολιτιστικής ευρωπαϊκής κληρονομιάς, δεδομένων των δυσχερειών του προϋπολογισμού, η Επιτροπή μπορεί να χορηγήσει ενίσχυση σε περιορισμένο αριθμό μόνο σχεδίων ευρωπαϊκής διάστασης και υποδειγματικής ποιότητας. Συγκεκριμένα, η ενέργεια του 1995 για την διατήρηση των εκκλησιαστικών κτιρίων είχε ως αποτέλεσμα την υποβολή 2.216 αιτήσεων (κράτη μέλη και συνδεδεμένες χώρες της Κεντρικής και Ανατολικής Ευρώπης), από τις οποίες εγκρίθηκαν μόνο οι 123.

Το σχέδιο αποκατάστασης της συναγωγής του Vercelli, παρόλο το ενδιαφέρον του, δεν μπόρεσε να συμπεριληφθεί στον κατάλογο των εγκριθέντων σχεδίων.

2. Η διαφύλαξη της ευρωπαϊκής πολιτιστικής κληρονομιάς υπάγεται στο μελλοντικό πρόγραμμα «Raphaλl»που είχε προταθεί από την Επιτροπή για συζήτηση στο Κοινοβούλιο και το Συμβούλιο το Μάρτιο του 1995 και βρίσκεται ακόμα στο στάδιο της έγκρισης.

Το πρόγραμμα αυτό έχει ως στόχους τη διατήρηση, την αποκατάσταση και την αξιοποίηση της ευρωπαϊκής πολιτιστικής κληρονομιάς - κινητής όσο και ακίνητης καθώς και την ευαισθητοποίηση των πολιτών και την αύξηση της δυνατότητας πρόσβασης του κοινού. Εν αναμονή της έγκρισης του προγράμματος αυτού, η Επιτροπή θα προτείνει το 1997 προκαταρτικές ενέργειες στον τομέα της διαφύλαξης της αρχιτεκτονικής κληρονομιάς, της δυνατότητας πρόσβασης στις συλλογές των ευρωπαϊκών μουσείων, της οργάνωσης εκδηλώσεων ευρωπαϊκής διάστασης που αφορούν την πολιτιστική κληρονομιά και τέλος, για την επιμόρφωση και την κινητικότητα των επαγγελματιών στον τομέα της πολιτιστικής κληρονομιάς.
ΓΡΑΠΤΗ ΕΡΩΤΗΣΗ P-1834/97 υποβολή: Nicole Fontaine (PPE) προς την Επιτροπή (27 Μαΐου 1997)

Θέμα: Εμπορική διανομή αυτοκινήτων

Η Ευρωπαϊκή Επιτροπή εξέδωσε μια Πράσινη Βίβλο με τίτλο: «η πολιτική του κοινοτικού ανταγωνισμού και οι κάθετοι περιορισμοί»

Η εν λόγω Πράσινη Βίβλος χρησιμεύει ως βάση σκέψης στην Ευρωπαϊκή Επιτροπή, η οποία σκέπτεται να επανεξετάσει, βλέπε να επαναπροσανατολίσει, τη σημερινή πολιτική της ανταγωνισμού, κυρίως έναντι των δικτύων διανομής. Στο εν λόγω έγγραφο, η Επιτροπή διευκρινίζει ότι η διανομή αυτοκινήτων εξαιρείται από τις σχετικές απόψεις της.

Η Ευρωπαϊκή Επιτροπή θεωρεί ότι ο τομέας του αυτοκινήτου πρέπει να διατηρήσει ένα ειδικό καθεστώς εξαίρεσης; Για ποιό λόγο;

Απάντηση του κ. Van Miert εξ ονόματος της Επιτροπής (6 Ιουνίου 1997)

Το 1995 η Επιτροπή εξέδωσε νέο κανονισμό εξαιρέσεων κατά κατηγορίες (ΕΟΚ) αριθ. 1475/95 για τον τομέα του αυτοκινήτου ((ΕΕ L 145 της 29.6.1995. )).

Η περίοδος εφαρμογής των επτά ετών είναι η ελάχιστη απαραίτητη για να εξασφαλισθεί η νομική ασφάλεια στον τομέα. Για το λόγο αυτό, αποφασίσθηκε το Πράσινο Βιβλίο για τους κάθετους περιορισμούς στην κοινοτική πολιτική ανταγωνισμού ((COM(96) 721. )) να μην καλύψει τον εν λόγω τομέα. Το θέμα της ενδεχόμενης παράτασης του κανονισμού εξαιρέσεων κατά κατηγορίες θα εξετασθεί σε εύθετο χρόνο.

Βεβαίως,για θέματα γενικού χαρακτήρα που αφορούν τους κάθετους περιορισμούς, το αποτέλεσμα της δημόσιας ανταλλαγής απόψεων για το Πράσινο Βιβλίο θα ληφθεί υπόψη όταν εξετασθεί το μέλλον της διάρθρωσης του συστήματος διανομής στον τομέα του αυτοκινήτου.
ΓΡΑΠΤΗ ΕΡΩΤΗΣΗ E-1366/97 υποβολή: Joaquνn Sisσ Cruellas (PPE) προς την Επιτροπή (21 Απριλίου 1997)

Θέμα: Παραγωγή και εμπορία του μελιού

Η πρόταση που παρουσίασε η Επιτροπή σχετικά με τα μέτρα για τη βελτίωση της παραγωγής και της εμπορίας του μελιού κρίνεται ανεπαρκής στην Ισπανία, δεδομένου ότι εστιάζεται κυρίως στο υγειονομικό πρόβλημα και δεν περιλαμβάνει μέτρα στήριξης του εισοδήματος, πράγμα που καθιστά αναγκαία την καθιέρωση ενός καθεστώτος ενισχύσεων για την αντιστάθμιση της απώλειας εισοδήματος των μελισσοκόμων, λόγω της εισαγωγής μελιού από τρίτες χώρες σε πολύ χαμηλές τιμές.

Πιστεύει η Επιτροπή ότι είναι δυνατόν να καθιερώσει ένα καθεστώς ενισχύσεων για τους ευρωπαίους παραγωγούς μελιού;

Aπάντηση του κ. Fischler εξ ονόματος της Επιτροπής (30 Μαΐου 1997)

Τον Οκτώβριο του 1994, το Συμβούλιο αποδέχθηκε τα συμπεράσματα του εγγράφου για την ευρωπαϊκή μελισσοκομία ((έγγρ. COM(94) 256 τελικό )) και ζήτησε από την Επιτροπή να υποβάλει κατάλληλη πρόταση το ταχύτερο δυνατό. Πράγματι, μεταξύ των συμπερασμάτων αυτής της έκθεσης, αναφέρεται ρητώς ότι δεν είναι κατάλληλο να δημιουργηθεί μια νέα οργάνωση ειδικής αγοράς για το μέλι. Δεν είναι καθόλου δυνατό επίσης να δημιουργηθεί ένα συνολικό σύστημα υποστήριξης, όπως οι γενικές ενισχύσεις στα εισοδήματα».

Η πρόταση της Επιτροπής έχει ως στόχο τη βελτίωση της παραγωγής και της εμπορίας του μελιού. Ο στόχος αυτός μπορεί να επιτευχθεί με τη θέσπιση εθνικών προγραμμάτων που αποσκοπούν σε ενέργειες προτεραιότητας, όπως η τεχνική βοήθεια, η θεραπεία των κυψελών από τη βαρώαση, ο εξορθολογισμός της εποχιακής μετακίνησης, η υποστήριξη πραγματοποίησης αναλύσεων του μελιού και η συνεργασία για την εφαρμοσμένη έρευνα. Σε ορισμένες περιοχές της Κοινότητας, κάποια ειδικά μέτρα, παρόμοια με τις ενέργειες προτεραιότητας που αναφέρθηκαν ανωτέρω, είχαν θετικά αποτελέσματα.

Η κοινοτική συγχρηματοδότηση αυτών των ενεργειών αποσκοπεί, τόσο στη μείωση ορισμένων δαπανών παραγωγής όσο και στη βελτίωση της ποιότητας του μελιού.